RESOLUCIÓN do 24 de xuño de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de adhesión da empresa Garaje Castelos, S.A. ao convenio colectivo do sector da industria siderometalúrxica.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 03/08/2005

Visto o expediente do acordo de adhesión da empresa Garaje Castelos, S.A. ao convenio colectivo do sector da industria siderometalúrxica, que tivo entrada nesta delegación provincial da Consellería de Asuntos Sociais, Emprego e Relacións Laborais o día 12-5-2005 e subscrito pola parte económica por Garaje Castelos, S.A. e pola parte social polos delegados de persoal o día 29-4-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 24 de xuño de 2005.
Cristina Azpilcueta González
Delegada provincial da Coruña
Acta de sesión da comisión negociadora do convenio colectivo-2005 da empresa Garaje Castelos, S.A.
En Ferrol, A Coruña, 29 de abril de 2005.
Reunida a comisión negociadora do convenio colectivo para o ano 2005, da empresa Garaje Castelos, S.A., integrada como segue:
Dunha parte José Luis Martínez Rodríguez, con DNI nº 32594504-P, Antonio Romero Vilela con DNI nº 32655179-D e Fernando Grueiro Pazos, con DNI nº 32650472-V, todos na súa condición de delegados de persoal.
Da outra Faustino Álvarez Pena, con DNI nº 32588124-E, na súa condición de director-xerente
da empresa Garaje Castelos, S.A., domiciliada en Ferrol, estrada de Castela, 336, con CIF A15223886,
ACORDAN:
Primeiro.-A representación dos traballadores presenta a seguinte proposta: substitución do convenio da empresa Garaje Castelos, S.A. polo convenio para industrias siderometalúrxicas da provincia da Coruña.
Segundo.-A empresa acepta a proposta da representación dos traballadores.
Terceiro.-Acórdase, así, adherirse para todos os efectos e en toda a súa extensión ao convenio para industrias siderometalúrxicas da provincia da Coruña, con efectos do 1 de xaneiro de 2005, quedando anulado na súa totalidade o convenio da empresa Garaje Castelos, S.A., e con el todo o seu contido, tanto social como económico, incluídos o salario base, a antigüidade, as pagas extraordinarias e os complementos de asiduidade, transporte e dedicación. A antedita adhesión supón a necesidade de adaptar as actuais categorías profesionais ás correspondentes ao convenio para a industria siderometalúrxica, así como ao cálculo e aboamento do complemento persoal, nos termos do artigo 49 do devandito convenio (antigüidade).
E en proba de conformidade e aceptación, ambas as partes asinan esta acta no lugar e data indicados.
A representaciónA representación
dos traballadoresda empresa
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA